Nestle Nespresso xodimlari politsiyaga Braziliyadan keltirilgan qoplardan «noma’lum oq tusdagi modda» topilganini xabar qilgan. Foto: AP Shveytsariyaning Romon kommunasidagi Nestle Nespresso fabrikasidagi konteynerda qahva donlari uchun mo‘ljallangan qoplarga yashirilgan qiymati 50,65 mln dollar bo‘lgan 500 kiloga yaqin kokain topildi. Bu haqda mahalliy politsiya matbuot xizmati xabar berdi. Xabarga ko‘ra, kompaniya xodimlari politsiyaga Braziliyadan keltirilgan qoplardan «noma’lum oq tusdagi modda» topilganini xabar qilgan. Ekspertiza uning kokain ekanligini aniqlagan. Politsiya kokain Yevropa bozori uchun mo‘ljalannganini taxmin qilmoqda. 26 aprel kuni Estoniyaning Muuga portida 3,5 tonna kokain topilgandi.